นายชำนาญ บุญมานุช บิดาของ ด.ช.กัปตันหรือน้องเต้ กล่าวว่า น้องเต้เคยช่วยแม่อุ้มไก่ในบ้านไปฆ่าทิ้ง ซึ่งตนก็ไม่ได้คิดอะไรมาก เพราะรัฐบาลบอกว่าไก่ตายเป็นเรื่องปกติ แต่หลังจากนั้น  3 - 4  วัน น้องเต้ก็ป่วย จึงได้พาไปหาหมอที่คลินิกก็ยังไม่ดีขึ้น จึงพาไปที่ รพ. เมื่อเห็นว่าอาการทรุดลงตลอด จึงติดต่อญาติในกรุงเทพฯ พาน้องเต้มารักษาที่ รพ.ศิริราช วันแรกที่มาลูกยังพูดคุยได้ พอเข้าห้องไอซียูหมอก็ให้ยานอนหลับตลอดเวลา อาการทรุดหนักลงเรื่อยๆ แต่ตนก็ยังหวังว่าน้องเต้จะรอด จนมารู้เมื่อวันที่  23  ม.ค. ว่าน้องกัปตันป่วยเป็นโรคไข้หวัดนก